Søndag eftermiddag opstod der brand på Tornhøjskolen i Aalborg Øst og i en garage på Oddesundvej.

Politi og brandvæsen rykkede søndag eftermiddag ud til Tornhøjskolen, hvor der var opstået brand i et klasselokale. Branden blev hurtigt slukket og forurettede ikke større skade. Politiet er ikke i tvivl om, at branden er påsat. Der var hældt brandbar væske ud udenfor vinduet og tilsyneladende gennem ventilationsanlægget. Dermed er branden kommet indenfor i bygningen, og har fået fat i et gardin. Ikke langt fra skolen opstod der brand i en garage på Oddesundvej. Her blev to arabisk udseende drenge set løbe fra stedet. Vagtchefen ved Nordjyllands Politi, Poul Badsberg, siger til TV2/Nord, at det er nærliggende, at der er en sammenhæng mellem de to brande. Hvis man har oplysninger, der kan have noget med de to brande at gøre, skal man kontakte Nordjyllands Politi på telefon 114.